
Grozījumi Ministru kabineta 2018. gada 20. marta noteikumos Nr. 169 "Būvspeciālistu kompetences novērtēšanas un patstāvīgās prakses uzraudzības noteikumi"
Izdoti saskaņā ar Būvniecības likuma
5. panta pirmās daļas 4. punktu
· Izdarīt Ministru kabineta 2018. gada 20. marta noteikumos Nr. 169 "Būvspeciālistu kompetences novērtēšanas un patstāvīgās prakses uzraudzības noteikumi" (Latvijas Vēstnesis, 2018, 68. nr.; 2020, 86A. nr.; 2021, 106., 248. nr.) šādus grozījumus:
· 1. Izteikt 7.9. apakšpunktu šādā redakcijā:
· "7.9. noteikt, saskaņot ar Ekonomikas ministriju un publicēt tīmekļvietnē būvspeciālistu patstāvīgās prakses apjomu un profesionālās pilnveides pasākumu tēmu un apjoma sarakstu;".
· 2. Izteikt 19.2.2. apakšpunktu šādā redakcijā:
· "19.2.2. kompetences pārbaudi būvekspertīzes specialitātē, ja būvspeciālistam kompetence būvekspertīzes specialitātē tiek vērtēta pirmo reizi vai sertifikāts būvekspertīzes specialitātē ir anulēts."
· 3. Izteikt 20. punktu šādā redakcijā:
· "20. Šo noteikumu 19. punktā minēto kompetences novērtēšanu nodrošina kompetences pārbaudes iestādes izveidota ekspertu komisija. Tās sastāvā iekļauj vismaz divus būvspeciālistus:
· 20.1. kuri ieguvuši otrā līmeņa profesionālo augstāko izglītību arhitektūras, būvniecības vai elektroenerģētikas jomā būvinženiera vai saistītā inženierzinātnes studiju programmā;
· 20.2. kuri ieguvuši vismaz piecus gadus ilgu patstāvīgo praksi pretendenta izvēlētajā arhitektūras jomā, inženierizpētē vai atbilstošā darbības sfērā projektēšanas, būvdarbu vadīšanas vai būvuzraudzības specialitātē;
· 20.3. kuru patstāvīgajā praksē pēdējo piecu gadu laikā nav konstatēti tādi profesionālās darbības un profesionālās ētikas pārkāpumi, par kuriem ir izteikts brīdinājums vai apturēta būvspeciālista sertifikāta darbība, izņemot gadījumu, ja būvspeciālista sertifikāta darbība ir bijusi apturēta, pamatojoties uz šo noteikumu 51.2. apakšpunktu;
· 20.4. kuri, veicot kompetences pārbaudi, neatrodas interešu konflikta situācijā likuma "Par interešu konflikta novēršanu valsts amatpersonu darbībā" izpratnē."
· 4. Izteikt 28. punktu šādā redakcijā:
· "28. Ja pretendents nav nokārtojis šo noteikumu 19.1.2. apakšpunktā vai 19.2.2. apakšpunktā minēto kompetences pārbaudi vai objektīvu apstākļu dēļ nav ieradies uz to, kompetences pārbaudes iestāde pieņem lēmumu par kompetences novērtēšanas termiņa pagarināšanu ne mazāk kā uz vienu mēnesi un informē pretendentu par atkārtotu iespēju nokārtot kompetences pārbaudi, norādot tā norises vietu un laiku."
· 5. Izteikt 29. punktu šādā redakcijā:
· "29. Ja pretendents atkārtoti nav nokārtojis šo noteikumu 19.1.2. vai 19.2.2. apakšpunktā minēto kompetences pārbaudi vai, nepaziņojot objektīvu neierašanās iemeslu, nav ieradies uz to, kompetences pārbaudes iestāde pieņem lēmumu par personas kompetences neatbilstību un paziņo to pretendentam Paziņošanas likumā noteiktajā kārtībā.
·  ".
· 6. Izteikt 40. punktu šādā redakcijā:
· "40. Ja kompetences pārbaudes iestāde, ne retāk kā reizi piecos gados no būvspeciālista sertifikāta vai darbības sfēras piešķiršanas datuma vai iepriekšējās pārbaudes datuma veicot Būvniecības likuma 13. panta 9.1 daļā minēto pārbaudi, konstatē, ka:
· 40.1. būvspeciālists ir praktizējis mazāk kā trīs gadus piecu gadu laikā kompetences pārbaudes iestādes noteiktajā apjomā būvspeciālista sertifikātā norādītajā jomā un darbības sfērā, būvspeciālistu uzaicina uz šo noteikumu 48.5. apakšpunktā minēto kompetences novērtēšanu;
· 40.2. būvspeciālistam piecus gadus kompetences pārbaudes iestādes noteiktajā apjomā nav bijuši kompetenci paaugstinoši pasākumi sertifikātā norādītajā jomā un darbības sfērā, būvspeciālistu uzaicina uz profesionālās pilnveides pārbaudi."
· 7. Izteikt 44.2. apakšpunktu šādā redakcijā:
· "44.2. sniegt kompetences pārbaudes iestādei tās pieprasīto informāciju, kas nepieciešama būvspeciālista patstāvīgās prakses izvērtēšanai;".
· 8. Izteikt 44.7. apakšpunktu šādā redakcijā:
· "44.7. līdz kārtējā gada 1. februārim samaksāt šo noteikumu 65.2. apakšpunktā minēto maksu;".
· 9. Izteikt 47. punktu šādā redakcijā:
· "47. Ja saņemta sūdzība vai informācija par iespējamiem šo noteikumu 50., 51. punktā un 57.2. apakšpunktā minētajiem būvspeciālista profesionālās darbības pārkāpumiem, kompetences pārbaudes iestāde izvērtē pārkāpuma būtību un var pieņemt šo noteikumu 48.1., 48.2., 48.4. vai 48.5. apakšpunktā minēto lēmumu."
· 10. Izteikt 56.4. apakšpunktu šādā redakcijā:
· "56.4. būvspeciālists ir iesniedzis šo noteikumu 44.2. apakšpunktā minēto informāciju sūdzības izskatīšanai nepieciešamajā apjomā;".
· 11. Papildināt ar 57.4. apakšpunktu šādā redakcijā:
· "57.4. būvspeciālistam saskaņā ar šo noteikumu 51.2. vai 51.4. apakšpunktu, vai 52.punktu vairāk kā četrus gadus pēdējo piecu gadu ir bijis apturēts arhitekta prakses sertifikāts vai būvprakses sertifikāta darbības sfēra."
· 12. Izteikt 70. punktu šādā redakcijā:
· "70. Par sertificēšanas pakalpojumiem saņemtos līdzekļus kompetences pārbaudes iestāde izmanto kompetences novērtēšanas procesa un būvspeciālistu patstāvīgās prakses uzraudzības nodrošināšanai un deleģēšanas līgumā noteiktajai būvspeciālistu kompetences paaugstināšanai."

	Ministru prezidents
	(paraksts*)
	V. Uzvārds

	Ministrs
	(paraksts*)
	V. Uzvārds


* Dokuments ir parakstīts ar drošu elektronisko parakstu

